REGOLAMENT TAL-KUMMISSJONI (KE) Nru 103/2006
ta’ l-20 ta’ Jannar 2006
li jadotta dispożizzjonijiet addizzjonali għall-applikazzjoni ta’ l-iskala Komunitarja għall-klassifika ta’ karkassi ta’ annimali adulti bovini
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta’ Mejju 1999 dwar l-organizzazzjoni komuni tas-suq fiċ-ċanga u l-vitella (1),
Wara li kkunsidrat ir-Regolament tal-Kunsill (KEE) Nru 1208/81 tat-28 ta’ April 1981 li jiddetermina l-iskala Komunitarja għall-klassifika ta’ karkassi ta’ annimali adulti bovini (2), u b’mod partikolari l-ewwel paragrafu ta’ Artikolu 6 tiegħu,
Billi:
(1)
Ir-Regolament tal-Kummissjoni (KEE) Nru 2930/81 tat-12 ta’ Ottubru 1981 li jadotta dispożizzjonijiet addizzjonali għall-applikazzjoni ta’ l-iskala Komunitarja għall-klassifika ta’ karkassi ta’ annimali adulti bovini (3) ġie emendat (4) b’mod sostanzjali. Għal iktar ċarezza u razzjonalità, l-imsemmi Regolament għandu jiġi kkodifikat.
(2)
Sabiex tassigura l-klassifika uniformi tal-karkassi ta’ annimali adulti bovini fil-Komunità, huwa neċessarju li jsiru tifsiriet ta’ klassijiet ta’ konformità u klassijiet ta’ ħxuna, iktar preċiżi.
(3)
Il-miżuri previsti f’dan ir-Regolament huma skond il-Kumitat ta’ Ġestjoni għal Ċanga u Vitella,
ADOTTAT DAN IR-REGOLAMENT:
Artikolu 1
Id-dispożizzjonijiet addizzjonali li jispeċifikaw id-definizzjoni tal-klassijiet ta’ konformità u klassijiet ta’ ħxuna msemmija fl-ewwel subparagrafu ta’ Artikolu 6 tar-Regolament (KEE) Nru 1208/81 għandhom ikunu kif elenkati fl-Anness I għal dan ir-Regolament.
Artikolu 2
Ir-Regolament (KEE) Nru 2930/81 hu mħassar.
Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness III.
Artikolu 3
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar il-20 ta’ Jannar 2006.